Diari Oficial de la Generalitat Valenciana


Sumari del DOGV 2920, del 31-01-1997 (1997/827717)

CORRECCIÓ d'errades de l'Ordre de 23 de gener de 1997, de la Conselleria de Cultura, Educació i Ciència, per la qual es regula el procés d'adscripció dels funcionaris del cos de mestres als llocs de treball resultants de la nova ordenació del sistema educatiu.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2920

Data del DOGV
:   31-01-1997

Secció del DOGV
:   ALTRES DISPOSICIONS

Número del document
:   1997/827717


Data del document
:   31-01-1997

Organisme emissor
:   Conselleria de Cultura, Educació i Ciència

Tipus de document
:   Correcció d'errades

Correcció d'errades

CORRECCIÓ d'errades de l'Ordre de 23 de gener de 1997, de la Conselleria de Cultura, Educació i Ciència, per la qual es regula el procés d'adscripció dels funcionaris del cos de mestres als llocs de treball resultants de la nova ordenació del sistema educatiu.  
Observada una errada en la publicació de l'ordre esmentada, es publica de nou íntegrament.  
La Llei Orgànica 1/1990, de 3 d'octubre, d'Ordenació General del Sistema Educatiu (LOGSE), regula, entre els ensenyaments de règim general: l'Educació Infantil, l'Educació Primària i l'Educació Secundària, aquesta última comprèn l'Educació Secundària Obligatòria (ESO), el Batxillerat i la Formació Professional de Grau Mitjà.  
La disposició addicional 10.1 de l'esmentada llei estableix que els funcionaris que impartisquen els ensenyaments de règim general pertanyeran als cossos docents següents: cos de mestres, cos de professors d'Educació Secundària i cos de professors tècnics de Formació Professional. Els cos de mestres realitzarà les seues funcions en l'Educació Infantil i en l'Educació Primària; no obstant això, la disposició transitòria quarta possibilita que els funcionaris del cos de mestres presten els seus serveis en el primer cicle d'Educació Secundària Obligatòria, en els termes que s'hi estableixen.  
La disposició addicional primera del Reial Decret 1.487/1994, d'1 de juliol, disposa que el Ministeri d'Educació i Ciència i els òrgans corresponents de les comunitats autònomes amb competències assumides en educació, podran establir criteris i procediments per a la redistribució del professorat per a la implantació del primer cicle d'Educació Secundària Obligatòria.  
La nova configuració dels centres educatius suposa una redefinició de les plantilles docents que s'ha plasmat en el catàleg de llocs de treball, en el qual s'inclouen les especialitats requerides pel nou sistema educatiu d'acord amb les àrees i les matèries que hauran d'impartir-se.  
És necessària la promulgació de la normativa que adeqüe els recursos docents a les noves exigències de l'ordenació acadèmica i que regule els procediments per a la redistribució del professorat durant el període de transició definit per a l'aplicació de la reforma educativa, tenint en compte l'establiment de mesures transitòries que tendisquen a facilitar la mobilitat voluntària del professorat, la seua estabilitat i que garantisca la qualitat exigida en la impartició de les diferents àrees per professorat capacitat.  
Per tal de donar compliment al que disposa la Llei d'Ús i Ensenyament del Valencià i disposicions que la despleguen, i amb la finalitat de garantir l'ensenyament del i en valencià, en el procés d'adscripció han de tenir-se en compte els dictats continguts en la normativa esmentada.  
En la tramitació d'aquesta ordre s'ha complit el que preveu l'article 32 de la Llei 9/1987, de 12 de juny, d'Òrgans de Representació, Determinació de les Condicions de Treball i Participació del Personal al Servei de les Administracions Públiques.  
En virtut d'això, oït el Consell Escolar Valencià,  
ORDENE  
Article 1. Objecte  
Aquesta ordre té per objecte la regulació del procés d'adjudicació dels nous llocs de treball d'Educació Infantil, d'Educació Primària i del primer cicle d'Educació Secundària Obligatòria a tots els mestres titulars de llocs de treball amb caràcter definitiu de Preescolar; Educació General Bàsica, en les diferents especialitats: Educació Especial i Educació Musical, en ser aquests objecte de transformació en virtut del que disposa la Llei Orgànica 1/1990, de 3 d'octubre, d'Ordenació General del Sistema Educatiu.  
Així mateix, es preveu la possibilitat que aquests llocs de treball siguen adjudicats als mestres que es troben en situació de provisionalitat, com a conseqüència de la supressió del lloc de treball que ocupaven amb caràcter definitiu, derivada de la nova ordenació del sistema educatiu duta a terme per la Llei Orgànica 1/1990.  
Article 2. Llocs de treball del primer cicle d'Educació Secundària Obligatòria i habilitacions  
1. Els llocs de treball corresponents al primer cicle d'Educació Secundària Obligatòria que podran ocupar els funcionaris del cos de mestres són els següents:  
1. Ciències socials: geografia i història  
2. Ciències de la natura  
3. Matemàtiques  
4. Llengua i literatura castellana  
5. Llengua estrangera: anglès  
6. Llengua estrangera: francès  
7. Educació física  
8. Música  
9. Llengua i literatura valenciana  
10. Educació especial: audició i llenguatge  
11. Educació especial: pedagogia terapèutica  
2. Els mestres amb habilitacions per a llocs de treball d'Educació General Bàsica, establerts en el Reial Decret 895/1989, de 14 de juliol, modificat pel Reial Decret 1.664/1991, de 8 de novembre, queden habilitats per a impartir els ensenyaments de les àrees del primer cicle d'Educació Secundària Obligatòria que s'indiquen tot seguit:  
Article 3. Llocs de treball d'Educació Infantil i Educació Primària. Habilitacions  
1. Els llocs de treball corresponents a l'Educació Infantil i a l'Educació Primària que podran ocupar els funcionaris del cos de mestres són els següents:  
1. Educació Infantil  
2. Educació Primària  
3. Educació Primària: idioma estranger; anglès  
4. Educació Primària: idioma estranger; francès  
5. Educació Primària: educació física  
6. Educació Primària: música  
7. Educació Especial: pedagogia terapèutica  
8. Educació Especial: audició i llenguatge  
2. Els mestres amb habilitacions per a llocs de treball d'Educació Preescolar i d'Educació General Bàsica, establerts en el Reial Decret 895/1989, de 14 de juliol, modificat pel Reial Decret 1.664/1991, de 8 de novembre, queden habilitats per a impartir els ensenyaments de les àrees de l'Educació Infantil i de l'Educació Primària que s'indiquen tot seguit:  
3. Als col·legis on s'impartisca el primer cicle d'Educació Secundària Obligatòria, els mestres podran ocupar els llocs que inclosos en el catàleg de llocs de treball siguen necessaris per a impartir els ensenyaments de l'esmentat cicle.  
Article 4  
Per a les adscripcions regulades en aquesta ordre, s'exigirà estar en possessió de l'habilitació corresponent de les descrites en els articles anteriors i dels requisits exigits en la resta de la legislació vigent.  
Article 5. Fases  
L'adscripció constitueix un procés global que constarà de les fases successives següents:  
1. Adscripció als llocs de treball oferts del Primer Cicle d'Educació Secundària Obligatòria, en instituts d'Educació Secundària.  
2. Adscripció als llocs de treball dels col·legis d'Educació Infantil i d'Educació Primària.  
CAPÍTOL I  
Adscripció als llocs de treball del primer cicle   
d'Educació Secundària Obligatòria   
en instituts d'Educació Secundària  
Article 6. Participants  
Hi podran participar, amb caràcter voluntari, els funcionaris de carrera del cos de mestres que siguen titulars de lloc de treball amb caràcter definitiu en centres docents públics dependents de la Conselleria de Cultura, Educació i Ciència i els funcionaris que es troben en situació de provisionalitat, com a conseqüència de la supressió del lloc de treball que ocupaven amb caràcter definitiu.  
Article 7. Llocs de treball que s'oferiran  
En aquesta fase s'oferiran les vacants del Primer Cicle d'Educació Secundària Obligatòria en instituts d'Educació Secundària, previstes en les relacions de llocs de treball.  
Article 8. Procediment  
1. Tindran preferència en l'adjudicació dels llocs oferts els participants que es troben en algun dels supòsits que s'indiquen i per l'ordre en què es mencionen:  
1.1 Mestres que hagen superat les proves selectives d'accés al cos de professors d'Ensenyament Secundari, en l'especialitat per la qual han ingressat i que tinguen destinació definitiva en centres del mateix àmbit d'influència de la vacant oferida. Entre aquests, tindran preferència els qui hagen accedit pel torn de mobilitat.  
1.2 Mestres amb destinació definitiva en els col·legis públics ubicats al mateix àmbit d'influència de la vacant oferida i mestres provisionals per supressió del lloc de treball que ocupaven amb caràcter definitiu en els esmentats col·legis públics.  
1.3 La resta de participants titulars de llocs de treball amb caràcter definitiu i provisionals, per supressió del lloc que ocupaven amb caràcter definitiu.  
2. En els supòsits 1.1 i 1.2, quan existisquen diferents participants dins el mateix grup, la prioritat s'hi determinarà per:  
2.1 Major antiguitat amb destinació definitiva en l'àmbit d'influència.  
2.2 Major temps de serveis efectius com a funcionari de carrera en el cos de mestres.  
2.3 Major antiguitat de l'any d'ingrés en el cos.  
2.4 Millor número de llista obtingut en el procediment selectiu d'ingrés en el cos:  
A) Els mestres de la desena i onzena promoció d'accés directe i dels concursos oposició convocats a partir de 1984 tindran el número de llista general publicat en l'ordre ministerial per la qual van ser nomenats funcionaris de carrera.  
B) Aquells que van ingressar en el cos de mestres amb anterioritat a 1985 i que tinguen assignat el nou NRP, d'acord amb la Resolució de 29 de maig de 1985, de la Secretaria d'Estat per a l'Administració Pública, tindran en aquest concepte la part numèrica del seu antic NRP.  
C) Aquells que van ingressar en el cos de mestres amb anterioritat a 1985 i que encara no tinguen assignat un nou NRP, se'ls considerarà com el número de llista la part numèrica del seu NRP.  
D) Aquells que van ingressar mitjançant procediments selectius convocats amb posterioritat a l'any 1991 s'ordenaran atenent a la millor puntuació obtinguda en el procediment selectiu, d'acord amb el que estableix l'ordre per la qual se'ls nomena funcionaris de carrera.  
2.5 Els mestres que tenen destinació en un centre per desglossament o integració en un altre, se'ls computarà en l'antiguitat com a definitius en aquest, la referida al seu centre d'origen. El mateix tractament es donarà a aquells a qui va ser suprimida la destinació immediatament anterior.  
3. En el supòsit 1.3, quan hi haja diferents participants dins el mateix grup, la prioritat entre ells es determinarà pel que disposa el número 2 d'aquest article, llevat del punt 2.1.  
CAPÍTOL II  
Adscripció als llocs de treball dels col·legis  
d'Educació Infantil i d'Educació Primària  
Article 9. Subfases  
Aquesta fase se subdividirà en les subfases següents:  
9.1 Adscripció a centre  
9.2 Adscripció a localitat  
9.3 Adscripció a zona  
Article 10. Adscripció a centre  
1. Hi estan obligats a participar tots els mestres titulars de llocs de treball amb caràcter definitiu en el centre de referència, amb els requisits establerts en els articles 3 i 4, sempre que no hagen obtingut adscripció a llocs de la fase anterior.  
2. Els mestres amb destinació definitiva en els llocs de treball establerts en el Reial Decret 895/1991, de 14 de juliol, modificat pel Reial Decret 1.664/1991, de 8 de novembre, sempre que hi complisquen els requisits exigits, queden adscrits als llocs de treball derivats de la nova ordenació del sistema educatiu d'acord amb la correspondència següent:  
En el supòsit que el nombre de mestres amb destinació definitiva en alguna de les especialitats esmentades en l'apartat anterior siga superior al nombre de llocs determinats en la relació de llocs de treball del centre, es recorrerà a la voluntarietat dels mestres afectats; en el cas que no existisca acord, per a determinar quin funcionari queda sense adscripció, s'estarà al que estableix la disposició addicional quarta del Reial Decret 1.774/1994, de 5 d'agost.  
3. Una vegada realitzat el procediment anterior, la resta de mestres que posseïsquen destinació definitiva en el centre s'adscriuran als llocs sense adjudicar dels establerts en l'apartat anterior i als llocs de treball del centre. L'ordre d'elecció es determinarà per la prioritat següent:  
3.1 Major antiguitat amb destinació definitiva en el centre.  
3.2 Major temps de serveis efectius com a funcionari de carrera en el cos de mestres.  
3.3 Major antiguitat de l'any d'ingrés en el cos.  
3.4 Millor número de llista obtingut en el procediment selectiu d'ingrés en el cos:  
A) Els mestres de la 10ª i de l'11ª promoció d'accés directe i dels concursos oposició convocats a partir de 1984, tindran el número de llista general publicat en l'ordre ministerial per la qual van ser nomenats funcionaris de carrera.  
B) Aquells que van ingressar en el cos de mestres amb anterioritat a 1985 i que tinguen assignat el nou NRP d'acord amb la Resolució de 29 de maig de 1985, de la Secretaria d'Estat per a l'Administració Pública, tindran en aquest concepte la part numèrica del seu antic NRP.  
C) Aquells que van ingressar en el cos de mestres amb anterioritat a 1985 i que encara no tenen assignat el nou NRP, se'ls considerarà com el número de llista la part numèrica del seu NRP.  
D) Aquells que van ingressar mitjançant procediments selectius convocats amb posterioritat a l'any 1991 seran ordenats atenent a la millor puntuació obtinguda en el procediment selectiu esmentat, d'acord amb el que estableix l'ordre per la qual van ser nomenats funcionaris de carrera.  
3.5 Els mestres que tenen destinació en un centre per desglossament o integració en un altre, seran computats en l'antiguitat com a definitius en aquest centre, la referida al seu centre d'origen. El mateix tractament es donarà a aquells que els va ser suprimida la seua destinació immediatament anterior.  
4. Una vegada realitzat el procediment anterior, si quedaren mestres sense adscripció, se'ls oferiria l'adscripció voluntària als llocs de treball necessaris en el centre mentre s'hi impartisquen els ensenyaments del primer cicle d'Educació Secundària Obligatòria. La prioritat d'elecció vindrà determinada segons el que estableix l'apartat 3 d'aquest article.  
5. Conclosos els procediments anteriors, si queda algun mestre amb destinació definitiva sense adscripció i vacant algun lloc de treball d'Educació Infantil o d'Educació Primària del enumerats en l'article 3 de aquesta ordre, es procediria a l'adscripció obligatòria d'aquests, utilitzant el criteri invers a l'establert en l'apartat 3 d'aquest article.  
6. Finalment, s'oferiran tots els llocs de treball vacants als mestres amb destinació provisional per supressió del lloc de treball que ocupaven en el centre. La prioritat d'elecció estarà determinada segons el que estableix l'apartat 3 d'aquest article.  
Article 11. Adscripció a localitat  
1. Hauran de participar, amb caràcter obligatori, els mestres amb destinació definitiva en la localitat que no hagen obtingut adscripció en la fase i subfase anteriors.  
2. Hi podran participar voluntàriament els mestres que presten serveis amb caràcter provisional per haver sigut suprimit el lloc de treball que ocupaven amb caràcter definitiu en un centre de la localitat i que no hagen obtingut adscripció en la subfase anterior.  
3. En aquesta subfase es proveiran els llocs de treball d'Educació Infantil i d'Educació Primària del enumerats en l'article 3 de aquesta ordre que queden per adscriure en la localitat una vegada resolta la subfase anterior.  
4. El procediment es desenvoluparà en acte públic, i s'hi procedirà a:  
4.1 Adscripció voluntària dels mestres amb destinació definitiva i dels provisionals per supressió a les vacants ofertes. El criteri d'ordenació dels participants serà el que estableix l'article 10.3, referit a la localitat. L'antiguitat en la localitat estarà determinada per la suma dels temps de servei prestats, de manera ininterrompuda, en els centres que pertanyen a la localitat, com a funcionari amb destinació definitiva.  
4.2 Si queden mestres amb destinació definitiva en la localitat sense adscripció i llocs vacants per als qui complisquen els requisits requerits, es procedirà a l'adscripció obligatòria, aplicant-hi el criteri invers a l'establert en l'apartat anterior.  
5. Realitzat el procediment anterior, si quedaren mestres sense adscripció, ja siguen definitius en la localitat o suprimits, se'ls oferiria, per a la seua adscripció voluntària, els llocs vacants en la localitat a què fa referència l'article 10.4. La prioritat en l'elecció serà l'establerta en l'apartat 4.1 d'aquest article.  
Article 12. Adscripció a zona  
1. Hi podran participar, amb caràcter voluntari, els mestres amb destinació definitiva en la zona i els provisionals per supressió del lloc que ocupaven amb caràcter definitiu en la zona, que no hagen obtingut adscripció en la fase i subfases anteriors.  
2. En aquesta subfase es proveiran els llocs de treball que queden per adscriure en la zona, resoltes les subfases anteriors, ja siguen llocs de treball d'Educació Infantil i d'Educació Primària, i a llocs als quals fa referència l'article 10.4.  
3. El procediment es desenvoluparà en un acte públic, i el criteri d'ordenació de participants serà el que establisca l'article 10.3, referit a zona. L'antiguitat en la zona vindrà determinada per la suma dels temps de servei prestats, de manera ininterrompuda, en els centres que pertanyen a la zona, com a funcionari amb destinació definitiva.  
CAPÍTOL III  
Garanties i efectes del procediment  
Article 13  
Els llocs de treball obtinguts en qualsevol de les fases del procés d'adscripció que regula aquesta ordre seran irrenunciables i tindran efectes des del començament del curs escolar 1997/98.  
Article 14  
1. Conclòs el procés d'adscripció als mestres amb destinació definitiva que no hi hagen obtingut adscripció, en el supòsit d'existir vacant d'Educació Infantil, Educació Primària o de les establertes en l'article 10.4, per a les quals complisquen els requisits establerts en el seu centre de destinació, se'ls adscriurà d'ofici a les esmentades vacants. Si no existeixen vacants per a les quals estan habilitats, hauran d'optar entre:  
- Adscripció provisional als llocs vacants existents en el centre d'origen, per als qual no es posseeix els requisits requerits  
- Adquirir la condició de suprimit  
- Pèrdua provisional de destinació  
2. Els mestres que opten per l'adscripció provisional als llocs tindran dret preferent a l'adscripció definitiva en aqueix lloc de treball quan obtinguen els requisits corresponents.  
3. Aquests mestres tindran preferència per a participar en els cursos de formació que convoque la Conselleria de Cultura, Educació i Ciència de la Generalitat Valenciana.  
4. Aquesta readscripció provisional es condicionarà a l'adquisició dels requisits requerits abans de finalitzar el curs 2002/03, en aqueix moment, si no l'obtenen, el funcionaris corresponent perdran l'adscripció i passaran a la situació prevista en l'article 16.  
Article 15. Pèrdua provisional de la destinació  
Els mestres que opten per la pèrdua provisional de destinació mantindran la destinació definitiva en el centre docent d'origen i seran desplaçats anualment, en el cas d'existir vacants, a centres de la mateixa localitat o zona d'origen per a impartir docència en aquelles matèries per a les quals posseïsquen els requisits requerits. Aquests mestres tindran dret preferent a ocupar, amb ocasió de vacant, un lloc de treball de les especialitats en què estiguen habilitats en el seus centres d'origen.  
Els mestres acollits a la pèrdua provisional de destinació, una vegada finalitzada l'aplicació de la Llei d'Ordenament General del Sistema Educatiu, perdran aquesta condició i hauran de participar, amb caràcter forçós, en el concurs general de trasllats.  
Article 16. Pèrdua definitiva de la destinació  
Els mestres afectats per la pèrdua definitiva de la destinació com a conseqüència de la supressió o modificació del lloc de treball tindran dret preferent per a ocupar, amb ocasió de vacant, un lloc de treball en els centres de la localitat o zona, per a les quals es posseïsca els requisits requerits, durant un termini màxim de sis anys consecutius.  
Article 17  
Els mestres que com a conseqüència del que preveu aquesta ordre queden adscrits a llocs dels establerts en l'article 10.4, tindran dret preferent a ocupar, amb ocasió de vacant, els llocs de treball del centre on estiguen adscrits.  
DISPOSICIONS ADDICIONALS  
Primera  
1. A partir del curs 1997/98, les vacants corresponents al primer cicle d'Educació Secundària Obligatòria, reservades al cos de mestres que no hagen sigut cobertes amb el procediment d'adscripció que es regula en aquesta ordre, s'oferiran en el concursos ordinaris de trasllats del cos de mestres, d'acord amb la normativa que hi siga d'aplicació en cada moment.  
2. Finalitzat el termini que estableix la disposició transitòria quarta de la Llei Orgànica 1/1990, els funcionaris del cos de mestres que estiguen impartint el primer cicle d'Educació Secundària Obligatòria podran continuar traslladant-se a les places vacants dels nivells d'Educació Infantil i d'Educació Primària. Per a permetre la mobilitat d'aquest professors en el primer cicle d'Educació Secundària Obligatòria, i també l'exercici de la docència en aquest cicle per als funcionaris del cos de mestres, que estableix el paràgraf tercer de l'esmentada disposició transitòria, es reservarà un percentatge suficient de les vacants que es produïsquen en aquest cicle.  
Segona  
1. En l'adscripció als llocs de treball dels centres d'Educació Infantil i d'Educació Primària i vacants del primer cicle d'Educació Secundària Obligatòria serà d'aplicació el que estableix la Llei 4/1983, de 23 de novembre, d'Ús i Ensenyament del Valencià (LUEV).  
2. En relació amb el que s'ha establert en el punt anterior, els mestres que no estiguen en possessió de la titulació exigida tindran un termini de cinc anys per a adquirir-la, comptadors a partir de l'acabament del període d'aplicació de la Llei d'Ordenament General del Sistema Educatiu, previst per al curs escolar 2000/01.  
Amb aquest fi, la Conselleria de Cultura, Educació i Ciència oferirà cursos de formació per al professorat, que s'impartiran en els propis centres quan les sol.licituds superen el nombre de 4, i la conselleria sufragarà les despeses que se'n puguen originar.  
3. En els centres docents on no s'impartisca cap del programes previstos en la normativa que desenvolupa la Llei d'Ús i Ensenyament del Valencià, els professors que hi impartisquen docència tindran un termini de deu anys per a obtenir la titulació exigida, a partir de l'acabament del període d'aplicació de la Llei d'Ordenament General del Sistema Educatiu, previst per al curs 2000/01.  
Tercera  
En els centres d'Educació Primària on s'impartisquen els ensenyaments del primer cicle d'Educació Secundària Obligatòria, els mestres completaran el seu horari, d'acord amb les necessitats i l'organització del centre, en aquest cicle i en Educació Primària.  
Quarta  
L'adjudicació d'un determinat lloc de treball no eximeix d'impartir altres ensenyaments o activitats que els puga correspondre d'acord amb l'organització pedagògica del centre.  
DISPOSICIÓ TRANSITÒRIA  
Única  
L'adscripció als llocs de treball d'Educació Infantil i d'Educació Primària que d'acord amb la planificació escolar es troben en procés de transformació progressiva tindrà caràcter voluntari, i estaran determinats aquests llocs en l'ordre per la qual s'aprove la relació de llocs de treball dels centres públics de la Conselleria de Cultura, Educació i Ciència. En conseqüència, en l'adscripció als esmentats centres no serà d'aplicació les referències d'adscripció obligatòria en el centre d'origen previstes en l'article 10 d'aquesta ordre.  
DISPOSICIONS FINALS  
Primera  
S'autoritzen les direccions generals de Centres Docents; d'Ordenació i Innovació Educativa i Política Lingüística, i de Personal perquè en l'àmbit de la seues competències, conjuntament o separadament, dicten totes les disposicions que calguen per al desenvolupament i l'execució del que preveu aquesta ordre.  
Segona  
Aquesta ordre entrarà en vigor l'endemà de publicar-se en el Diari Oficial de la Generalitat Valenciana.  
València, 23 de gener de 1997  
La consellera de Cultura, Educació i Ciència,  
MARCELA MIRÓ PÉREZ